Þegar Björgólfur Jóhannsson hætti hjá Icelandair fyrir ári sagðist hann sáttur enda að nálgast eftirlaunaaldur . Björgólfur Jóhannsson . Fyrir rúmu ári síðan ákvað Björgólfur Jóhannsson að segja starfi sínu sem forstjóri IcelandairGroup lausu . Þetta gerði hann á afmælisdegi sínum þann 28. ágúst í fyrra . Ræddi hann þessa ákvörðun sína í viðtali í Frjálsri verslun haustið 2018 og sagði meðal annars : „ Ég er orðinn 63 ára gamall , sem þýðir að það eru fjögur ár þar til ég fer á eftirlaun . Ég er mjög sáttur við það . “ Eitthvað hefur Björgólfi leiðst þófið , eða kannski var hann orðinn sáttur við forgjöfina , því fyrir viku síðan ákvað hann að stökkva í einhvern mesta ólgusjó sem gengið hefur yfir íslenskt viðskiptalíf síðustu misseri þegar hann ákvað að taka tímabundið að sér forstjórastarfið hjá Samherja . Í kjölfarið fór hann í leyfi frá Íslandsstofu , þar sem hann var stjórnarformaður . Svo skemmtilega vildi til að í lok síðustu viku var Íslandsstofa með fund á Akureyri . Það hefur því verið stutt fyrir Björgólf að skjótast í höfuðstöðvar Samherja við Glerárgötu . Vinnueftirlitið tekur hlutverk sitt grafalvarlega . Huginn og muninn er skoðanadálkur sem birtist í Viðskiptablaðinu . Áskrifendur geta nálgast pdf-útgáfu af blaðinu með því að smella á hlekkinn Tölublöð .